Title: กฎกระทรวงออกตามความในพระราชบัญญัติกองทุนสงเคราะห์การทำสวนยาง พ.ศ.2503

กฎกระทรวง

กฎกระทรวง
ออกตามความในพระราชบัญญัติกองทุนสงเคราะห์การทำสวนยาง
พ.ศ. ๒๕๐๓[๑]

อาศัยอำนาจตามความในมาตรา ๕ มาตรา ๒๐ และมาตรา ๒๘
แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓
รัฐมนตรีว่าการกระทรวงเกษตรออกกฎกระทรวงไว้ ดังต่อไปนี้

ข้อ ๑ 
ผู้ใดจะส่งยางออกนอกราชอาณาจักร ให้ยื่นคำขอชำระเงินสงเคราะห์ตามแบบ ก.ส.ย.
๑ ท้ายกฎกระทรวงนี้ ต่อเจ้าพนักงานสงเคราะห์ประจำท้องที่ที่ผู้ส่งยางออกประกอบการค้ายางอยู่
พร้อมด้วยเงินสงเคราะห์ตามอัตราที่รัฐมนตรีประกาศกำหนด

ข้อ ๒ 
เจ้าของสวนยางผู้ใดประสงค์จะขอรับการสงเคราะห์เพื่อการปลูกแทน ให้ยื่นคำขอรับการสงเคราะห์ตามแบบ
ก.ส.ย. ๒ ท้ายกฎกระทรวงนี้ต่อเจ้าพนักงานสงเคราะห์ประจำท้องที่ที่สวนยางนั้นตั้งอยู่ภายในระยะเวลาที่คณะกรรมการประกาศกำหนดเป็นรายปี
เมื่อคณะกรรมการได้พิจารณารายงานการสำรวจตรวจสอบเพื่อการปลูกแทนของเจ้าพนักงานสงเคราะห์ตามแบบ
ก.ส.ย. ๓ ท้ายกฎกระทรวงนี้แล้ว ให้แจ้งผลการพิจารณาเป็นหนังสือให้ผู้ยื่นคำขอรับการสงเคราะห์ทราบ

ให้ไว้ ณ วันที่ ๕ ธันวาคม พ.ศ. ๒๕๐๓
พลเอก สุรจิต  จารุเศรนี
รัฐมนตรีว่าการกระทรวงเกษตร

[เอกสารแนบท้าย]

๑. คำขอชำระเงินสงเคราะห์
ตามพระราชบัญญัติกองทุนสงเคราะห์การทำสวนยาง พ.ศ. ๒๕๐๓ (ก.ส.ย. ๑)
๒. คำขอรับการสงเคราะห์
ตามพระราชบัญญัติกองทุนสงเคราะห์การทำสวนยาง พ.ศ. ๒๕๐๓ (ก.ส.ย. ๒)
๓.
รายงานการสำรวจตรวจสอบเพื่อการปลูกแทน ตามพระราชบัญญัติกองทุนสงเคราะห์การทำสวนยาง
พ.ศ. ๒๕๐๓ (ก.ส.ย. ๓)

[ดูข้อมูลจากภาพกฎหมาย]

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากได้ประกาศใช้พระราชบัญญัติกองทุนสงเคราะห์การทำสวนยางแล้ว
แต่ยังมิได้กำหนดระเบียบและวิธีการสำหรับผู้ส่งยางออกนอกราชอาณาจักรให้เสียเงินสงเคราะห์
และยังมิได้กำหนดระเบียบและวิธีการสำหรับเจ้าของสวนยางที่จะขอรับการสงเคราะห์ 
จึงเห็นสมควรกำหนดระเบียบดังกล่าวเพื่อเป็นแนวปฏิบัติต่อไป

สุกัญญา/ผู้จัดทำ
๑๑ พฤศจิกายน ๒๕๔๘

จุฑามาศ/ปรับปรุง
๒ กรกฎาคม ๒๕๕๘

[๑] ราชกิจจนุเบกษา เล่ม
๗๗/ตอนที่ ๙๙/ฉบับพิเศษ หน้า ๑๒/๕ ธันวาคม ๒๕๐๓